Here is a page extracted from Wikipedia that may contain CSS, HTML, and a lot of unformatted text.

Title: Česnags
Content: Česnags, kėtap šešnags, šešnaks, šašnags, česnaks (lot. Allium sativum) ī  tuokis augals, katros tor baisē aštru kvapa ė skuoni, tūdie dedams jiediou gardintė.

Česnags daugiametis augals ī. Anou stombris tėisos, 30-60 cm augoma ī. Lapā būn pluokšti, siauri. Žīdia ons mizernās žėidokās, katrėi būn sogolė̄ i tuokės galvotės. Sonuokėn kap šakni česnaga galvotė, katra sosided ėš 6-30 skiltaliu, apdengtu balto lokšto.

Česnagus žmuonis augėn suodnūs, daržūs kap daržuovės. Anūs raun tūsīk, kap sodžiūst lapā ė galvotės kaklalis.

Česnaga ded i raugėntus agorklus, vairius kuonsėrvus, marėnatus, kilbasus, vėsuokius mēsuos ė daržuoviu jiedius, i kuošelīna, žovi, mėrkalus.

Česnaga žmuonis laika maclīvo liekvarsto nug apsinoudėjėma, bėtiu, trūčlīvu vabzdiū ė gīvatiu ikondėmu, tėpuogė paršalus.

Žuolīnā
Daržuovės
Vėinskiltē augalā